ร้องเรียน
ในปัจจุบันผู้บริโภคมีความตื่นตัวรักษาสิทธิตัวเองมากขึ้น วันนี้แม่ไม้ขอสรุป 10
4 มี.ค. 2559

โดย...ชัตน์วรี [email protected]
ในปัจจุบันผู้บริโภคมีความตื่นตัวรักษาสิทธิตัวเองมากขึ้น วันนี้แม่ไม้ขอสรุป 10 อันดับเรื่องร้องเรียนจากผู้บริโภคที่ไม่ได้รับความเป็นธรรมจากการซื้อสินค้าและบริการ ที่มีต่อสำนักงานคณะกรรมการคุ้มครองผู้บริโภค (สคบ.) ระหว่างวันที่ 1 ต.ค.-30 ธ.ค. 2558
1.อาคารชุด 399 เรื่อง เช่น ก่อสร้างไม่เสร็จ ไม่ดำเนินการตามโฆษณา
2.รถยนต์ 226 เรื่อง เช่น ชำรุด ขอเงินจองคืนกรณีไม่ได้รถ
3.สินค้าและบริการทั่วไป 207 เรื่อง เช่น ซื้อของแล้วไม่ได้สินค้า โฆษณาเกินจริง
4.คลินิก/สถาบันเสริมความงาม 112 เรื่อง เช่น ไม่สามารถยกเลิกสัญญาได้ ร้านปิดกิจการ
5.บ้านจัดสรร 87 เรื่อง เช่น บ้านชำรุด กู้ไม่ผ่าน
6.เครื่องมือสื่อสาร 83 เรื่อง เช่น สินค้าชำรุด ซื้อสินค้าแล้วไม่ได้รับสินค้า
7.จองตั๋วเครื่องบิน 80 เรื่อง เช่น ตั๋วถูกยกเลิก ไม่สามารถเดินทางได้
8.โทรศัพท์ 80 เรื่อง เช่น ค่าบริการสูงเกินจริง
9.อินเทอร์เน็ต 48 เรื่อง เช่น เก็บค่าบริการเกินจริง สัญญาณอินเทอร์เน็ตช้า
10.การท่องเที่ยว 44 เรื่อง เช่น ไม่ดำเนินการตามสัญญา